《壬辰九月二十二日再入讲筵进讲得诗三首 其三》
明代·林文俊

百官朝退翠华来，日映红云讲殿开。驸马带刀还夹陛，将军列戟尽衔枚。

论思地禁荣重入，简拔恩深愧不才。宴罢仍从东观集，直疑步武接三台。

作者简介：（ 1487—1536）明福建莆田人，字汝英，号方斋。正德六年进士。授编修，官至南京吏部右侍郎。谥文修。有《方斋诗文集》。